open-index/open-wikipedia-markdown huggingface dataset:
Βασιλειάδης

Το ελληνικό επώνυμο **Βασιλειάδης**, που ετυμολογικά σημαίνει «γιος του Βασιλείου», μπορεί να αναφέρεται σε κάποιο από τα παρακάτω πρόσωπα:

* Άγγελος Βασιλειάδης (1926-2000), ποδοσφαιριστής, διεθνής με τον Ολυμπιακό Πειραιώς
* Αθανάσιος Βασιλειάδης ή Βασιλείου (1898-1969), κτηματίας και πολιτικός, βουλευτής Πιερίας και δήμαρχος Κατερίνης
* Αινείας Βασιλειάδης (1926-2007), χημικός, καθηγητής της Βιομηχανικής Χημείας στο Πανεπιστήμιο Αθηνών
* Απόστολος Βασιλειάδης (1935-2010), ποδοσφαιριστής, διεθνής με τον ΠΑΟΚ
* Αριστοτέλης Βασιλειάδης, γνωστός με το φιλολογικό ψευδώνυμο **[[Άρης Αλεξάνδρου]]**
* Βασίλειος Μ. Βασιλειάδης (1920-1945), αεροπόρος
* Βασίλειος Βασιλειάδης, δήμαρχος Ξάνθης
* Βασίλης Βασιλειάδης ζωγράφος, σκηνογράφος, ενδυματολόγος (1927-1991).
* Γεράσιμος Βασιλειάδης (1888-1975), αξιωματικός του Ναυτικού και υπουργός
* Γιώργος Βασιλειάδης (γενν. 1979), νομικός και υφυπουργός Αθλητισμού
* Δημήτρης Βασιλειάδης (1966-), Έλληνας αθλητής του κικ μπόξινγκ.
* Δημήτριος Βασιλειάδης (1939-2016), Έλληνας οικονομολόγος και νομάρχης
* Ιωάννης Βασιλειάδης (1924-2012), αντιναύαρχος και πολιτικός
* Κώστας Βασιλειάδης (γενν. 1984), καλαθοσφαιριστής
* Νικόλαος Βασιλειάδης (1867-1945), λόγιος
* Πέτρος Βασιλειάδης (γενν. 1945), θεολόγος
* Πολύβιος Βασιλειάδης (γενν. 1922), θεατρικός συγγραφέας και ηθοποιός
* Σπυρίδων Βασιλειάδης (1845-1877), ποιητής και θεατρικός συγγραφέας
* Στέλιος Βασιλειάδης (20ός αι.), καλαθοσφαιριστής
* Στέφανος Βασιλειάδης (1933-2004), σύγχρονος συνθέτης, μουσικολόγος, διευθυντής χορωδιών και μουσικοπαιδαγωγός
* Χαράλαμπος Βασιλειάδης ή «Τσάντας» (1907-1970), στιχουργός ρεμπέτικων και λαϊκών τραγουδιών

## Δείτε επίσης
* Γεωργία Βασιλειάδου
Άγγελος (αποσαφήνιση)

Το όνομα **Άγγελος** μπορεί να αναφέρεται σε οποιοδήποτε από τα παρακάτω:
*Άγγελος, πνευματικό υπερφυσικό ον σε διάφορες θρησκείες
*''Άγγελος'', ταινία του ελληνικού κινηματογράφου
*Άγγελος, είδος καρχαρία των σκουατινιδών
*Άγγελος, κύριο ανδρικό όνομα που εορτάζει στις 8 Νοεμβρίου
*Angel, υπερήρωας της Marvel Comics

## Πρόσωπα
### Βυζαντινοί αυτοκράτορες
*Ισαάκιος Β΄ Άγγελος, βυζαντινός αυτοκράτορας, (1185 - 1995)
*Αλέξιος Γ´ Άγγελος, βυζαντινός αυτοκράτορας, (1195 - 1203)
*Αλέξιος Δ΄ Άγγελος, βυζαντινός αυτοκράτορας, (1203 - 1204)

### Άλλοι
*Μιχαήλ Άγγελος, ζωγράφος
*Άγγελος Β΄ Ατσαγιόλι, καρδινάλιος
*Μαχμούτ Πασάς Άγγελος, βεζίρης

## Δείτε επίσης
*Αγγελική

Κατηγορία:Αποσαφηνίσεις ονομάτων
Μανουέλ ντε Χεσούς Γκαλβάν

Ο **Μανουέλ ντε Χεσούς Αβρέου Γκαλβάν** (*Manuel de Jesús Abreu Galván*) ήταν μυθιστοριογράφος, πολιτικός, δημοσιογράφος και διπλωμάτης από τη Δομινικανή Δημοκρατία, γνωστός κυρίως για το ιστορικό μυθιστόρημα *Enriquillo*, που εκδόθηκε το 1879. Γεννήθηκε στο Σάντο Ντομίνγκο στις 19 Ιανουαρίου 1834 και πέθανε στο Σαν Χουάν στις 12 Δεκεμβρίου 1910.

## Παραπομπές


Κατηγορία:Δομινικανοί
Αποστολίδης

Το ελληνικό επώνυμο **Αποστολίδης**, που ετυμολογικά σημαίνει «γιος του Αποστόλου», μπορεί να αναφέρεται σε κάποιο από τα παρακάτω πρόσωπα:

* Αλέκος (Αλέξανδρος) Αποστολίδης (1924-1979), καλαθοσφαιριστής
* Αλέξανδρος Αποστολίδης (19ος αιώνας), δύο φορές δήμαρχος Σκιάθου και βουλευτής της Επαρχίας Σκοπέλου
* Ανδρέας Αποστολίδης (1895-1986), νομικός, υπουργός και υφυπουργός σε διάφορες κυβερνήσεις, και διοικητής της Α.Τ.Ε.
* Βασίλειος Αποστολίδης (1827–1910), ιατρός και ερασιτέχνης αρχαιολόγος
* Βασίλειος Αποστολίδης, πολιτικός
* Γιάννης Αποστολίδης, τραγουδιστής, γνωστός με το καλλιτεχνικό ψευδώνυμο **[[Γιάννης Φλωρινιώτης]]**
* Γεώργιος Αποστολίδης, αγωνιστής στην Επανάσταση του 1821 από την Κρήτη
* Γεώργιος Αποστολίδης, αγωνιστής στην Επανάσταση του 1821 από τη Χαλκίδα
* Γεώργιος Αποστολίδης (1843-1896), λόγιος εκπαιδευτικός και συγγραφέας
* Γιώργος Αποστολίδης (γενν. 1984), καλαθοσφαιριστής
* Δημήτριος Αποστολίδης, αγωνιστής στην Επανάσταση του 1821 από τη Χαλκίδα, αδελφός του Γεωργίου
* Ηρακλής Αποστολίδης (1893-1970), ανθολόγος της νεοελληνικής ποιήσεως και διηγηματογράφος
* Θεολόγος Αποστολίδης (κατά κόσμο Ιωάννης, γενν. 1967), Μητροπολίτης Σερρών και Νιγρίτης
* Θωμάς Αποστολίδης (1892-1944), γενικός γραμματέας του ΣΕΚΕ και συνδικαλιστής των εργατών Τύπου
* Ιωακείμ Αποστολίδης (1883-1962), μητροπολίτης Σερβίων και Κοζάνης
* Ιωάννης Αποστολίδης (1894-;), ηθοποιός
* Κοσμάς Αποστολίδης (1870-1942), λογοτέχνης και ιστορικός
* Κυριάκος «Κούλης» Αποστολίδης (γενν. 1946), παλαίμαχος διεθνής ποδοσφαιριστής του ΠΑΟΚ
* Λάζαρος Αποστολίδης ή καπετάν Λάζος (1886-περ.1917), οπλαρχηγός του Μακεδονικού Αγώνα
* Μαργαρίτης Αποστολίδης (1921-2005), μοντερνιστής αρχιτέκτονας, εγγονός του Νικολάου Αποστολίδη
* Μισαήλ Αποστολίδης (1789-1862), Αρχιεπίσκοπος Αθηνών
* Νικόλαος Αποστολίδης (1856-1919), φυσικός, καθηγητής Πανεπιστημίου στη ζωολογία και υπουργός Εθνικής Οικονομίας
* Παύλος Αποστολίδης (γενν. 1942), διπλωμάτης, πρέσβης ε.τ, πρώην διοικητής της ΕΥΠ και πρώην υπηρεσιακός υπουργός
* Παύλος Αποστολίδης (κατά κόσμον Αλέξανδρος Αποστολίδης, γενν. 1963), Μητροπολίτης Δράμας
* Πέτρος Κ. Αποστολίδης, λογοτέχνης, γνωστός με το φιλολογικό ψευδώνυμο **[[Παύλος Νιρβάνας]]**
* Ρένος Αποστολίδης (1924–2004), συγγραφέας, φιλόλογος και κριτικός της λογοτεχνίας, γιος του Ηρακλή Αποστολίδη
* Σίμων Αποστολίδης (1853-1919), ψυχίατρος
* Σοφοκλής Ευαγγελινός Αποστολίδης (1807-1888), λόγιος του 19ου αιώνα, λεξικογράφος και από τους πρώτους Έλληνες καθηγητές του Πανεπιστημίου Χάρβαρντ
* Σταμάτης Αποστολίδης, αγωνιστής στην Επανάσταση του 1821
* Τάτσης Αποστολίδης, (1928-2009), βιολιστής
* Χρήστος Αποστολίδης (1955- ), Πολιτικός Μηχανικός πρόεδρος Ελληνικής Mensa, γιος του Μαργαρίτη Αποστολίδη
Χόρχε Ισαάκς

Ο **Χόρχε Ρικάρδο Ισαάκς Φερέρ** (*Jorge Ricardo Isaacs Ferrer*), γνωστός ως **Χόρχε Ισαάκς** ήταν μυθιστοριογράφος και ποιητής από την Κολομβία. Γεννήθηκε στο Κάλι της τότε Δημοκρατία της Νέας Γρανάδα (σήμερα είναι πόλη της Κολομβίας) την 1η Απριλίου του 1837 και πέθανε στο Ιβαγέ της Κολομβίας στις 17 Απριλίου του 1895. Είναι γνωστός για το μυθιστόρημά του *María*, το πιο πολυδιαβασμένο λατινοαμερικανικό μυθιστόρημα μέχρι σήμερα.

## Παραπομπές


## Εξωτερικοί σύνδεσμοι
* 

Κατηγορία:Κολομβιανοί συγγραφείς
Κατηγορία:Κολομβιανοί μυθιστοριογράφοι
Τερριτόριο Καλαμάτας

Το **Τερριτόριο της Καλαμάτας** (*[[ιταλικά]]: Territorio di Calamata*) ήταν διοικητική διαίρεση της Δημοκρατίας της Βενετίας, από το 1688 έως το 1715, στην κτίση της στην Πελοπόννησο, το Βασίλειο του Μορέως. Πρωτεύουσα του διοικητικού "εδάφους" ήταν η Καλαμάτα, διοικητικά ανήκε στην επαρχία Μεσσηνίας. Το διοικητικό "έδαφος" δημιουργήθηκε με βάση τον Οθωμανικό Καζά της Οθωμανικής διαίρεσης της Πελοποννήσου που προϋπήρχε.

Η Καλαμάτα καταλήφθηκε αρχικά από τους Ενετούς του Φραντσέσκο Μοροζίνι το 1659 προσωρινά όμως και γρήγορα πέρασε πάλι στους Οθωμανούς. Το 1685 πάλι ο Μοροζίνι επιτέθηκε κατά της πόλης και μετά από μάχη την κατέλαβε ξανά. Στην πρωτεύουσα Καλαμάτα οι ενετοί ανακατασκεύασαν το κάστρο της, η πόλη αναφέρεται στα τέλη του 17ου αιώνα με 1.362 κατοίκους. Η περιοχή την περίοδο αυτή ήταν η τρίτη ελαιοπαραγωγός της κτίσης μετά την Κορώνη και Μεθώνη.

Σύμφωνα με το Breve descrittione del Regno di Morea, είχε έκταση περίπου 307.072 στρέμματα, μία πόλη, 24 χωριά τα 2 κατεστραμμένα, 5 ορθόδοξα μοναστήρια, 1228 οικογένειες, και 4.801 κατοίκους.

Το τερριτόριο στα τέλη του 17ου αιώνα περιλάμβανε τα χωριά: Sprocoma, Calami, Mûries, Curzaussi, Frizzala, Camari, Corio Limechi, Formisi, Paliocastro, Cuzzucumani, Assuan Agà, Turtuna, Bali Agà, Corzogli, Gliata, Basta, Gaidurocori, Vracat Agà, Pidima, Bisbardi, Delimemi, Veis Agà και Duro

## Παραπομπές


## Πηγές
* Evangelia Balta, "Venetians and Ottomans in the Southeast Peloponnese (15th-18th century) ", στο: *Halil Inalcık Armağanı*. I. *Tarih Araştırmaları*, Ankara, Doğu Batı, 2009, σελ. 168-204. Ανακτήθηκε: 12/11/2017. (αρχείο pdf)
* Κωνσταντίνος Ντόκος, "Breve descrittione del Regno di Morea. Αφηγηματική ιστορική πηγή ή επίσημο βενετικό έγγραφο της Β΄ Βενετοκρατίας στην Πελοπόννησο;", *Εώα και Εσπέρια*, 1 (1993), σελ. 81-131. Ανακτήθηκε: 12/11/2017. (αρχείο pdf)
* Μιχαήλ Β. Σακελλαρίου, *Η Πελοπόννησος κατά την δευτέραν Τουρκοκρατίαν (1716-1821)*, εκδόσεις Ερμής, Αθήνα 1939. (ανατύπωση Απρίλιος 2002· τυπογραφείο Α. Ελευθέρου)

Κατηγορία:Διοικητική διαίρεση βασιλείου του Μορέως
Κατηγορία:Ιστορία της Μεσσηνίας
Λυκοβουνό

Κοντά στο Δαφνί σε απόσταση περίπου 5χμ βρίσκεται μια Οροσειρά που ονομάζεται Λυκοβουνό. Κορυφή της είναι ο Κουρκουτάς που φτάνει τα 617 μ. Το όνομά της προέρχεται από κάποια Βυζαντινή Καστροπολιτεία που άκμασε εκεί κατά τον 13ο με 14ο αιώνα. Στο Λυκοβουνό ήταν κτισμένο το ξακουστό Μοναστήρι του Άγιου-Γεώργιου. Το Μοναστήρι αναφέρεται σε Χρυσόβουλο Διάταγμα του έτους 1292 από το Αυτοκράτορα Ανδρόνικο Β' Παλαιολόγο, ο οποίος το αναγνωρίζει ως πλούσιο και φημισμένο. Στο Μοναστήρι ακόμα διασώζονται τα σπάνια ψηφιδωτά του και οι Τοιχογραφίες του, καταστράφηκε το 1700 από τους Τούρκους.

**Θρύλοι και Παραδόσεις**

Στα χαλάσματα του ξακουσμένου Μοναστηριού καθώς αναφέρει η παράδοση, είναι θαμμένοι οι θησαυροί του, οι πολλές καμπάνες του (από τις οποίες η μία είναι ολόχρυση) και αμέτρητα Κωνσταντινάτα, χρυσά νομίσματα από την εποχή του Μεγάλου Κωνσταντίνου. Από όλη, λοιπόν, αυτήν τη φήμη και το πλούτο που είχε το Μοναστήρι προήλθε η φράση : 

*"Αι-Γιώργης στο Λυκοβουνό και Αγια-Σοφιά στην Πόλη".*

**Το Λυκοβουνό στο Νεοσύστατο Ελληνικό Κράτος**

Το Λυκοβουνό συνέχισε την ακμή του και στη Μεταβυζαντινή Περίοδο. Αποτέλεσε την έδρα του Δήμου Κυδωνίας που περιείχε τα χωριά: Δαφνί, Κυδωνία, Καράσπαη, Λυκοβουνό, Πυρί. Η παράδοση λέει ότι στο Λυκοβουνό κατοικούσαν 1000 οικογένειες. Επί Βασιλείας Όθωνος το Λυκοβουνό παραχωρήθηκε στον Πετρόμπεη Μαυρομιχάλη και ύστερα στην Οικογένεια Μαυρομιχάλη και αποτέλεσε την Έδρα της. Όπως ήταν φυσικό, οι Μαυρομιχαλέοι δεν ήταν διατεθειμένοι να μοιραστούν τη γη τους με τους Λυκοβουνιώτες και γι'αυτό τους κυνήγησαν. Οι περισσότεροι κατέφυγαν στο Δαφνί και άλλοι πήγαν σε χωριά, όπως : το Ξηροκάμπι, το Καράσπαη, η Πετρίνα, οι Κροκεές, την Κυδωνιά κ.λ.π.

Ο Δημήτρης Κουτράκος προσπάθησε να αποτρέψει αυτήν την κατάσταση όμως αυτό το πλήρωσε με τη ζωή του. Η τοποθεσία που δολοφονήθηκε είναι γνωστή ώς "Του Κουτράκου τ'αλώνι".

Το Λυκοβουνό χωρίζεται σε δύο Οικισμούς, τη Βυζαντινή Καστροπολιτεία του Λυκοβουνού και τον Οικισμό του Αι-Γιάννη. Ο Οικισμός του Αι-Γιάννη υπήρχε και κατά τους Βυζαντινούς χρόνους. Εκεί βρίσκεται η Εκκλησία του Αι-Γιάννη του Ριγανά που εορτάζεται στις 24 Ιουνίου. Σήμα κατατ 'εθεν είναι η Γραφική Βρύση που χρησιμοποιούσαν οι Λυκοβουνιώτες. Ακόμα, σε αυτόν τον οικισμό υπάρχουν και τα συντρίμμια του Τζαμιού που είχε κτιστεί επί Τουρκοκρατίας.ο Λυκοβουνό είχε χτιστεί στη Βυζαντινή περίοδο αφού τα κτίσματα του μαρτυρούν ότι πρόκειται για οικισμό που άκμασε κατά τον** 13ο και 14ο αιώνα**.Βρίσκεται κοντά στο Δαφνί σε υψόμετρο γύρω στα 600-700 μ

## Πηγές
http://dafniolakonias.blogspot.gr/p/blog-page_73.html ( Δαφνί Λακωνίας - Ιστορία)

**"Το Δαφνί της Σπάρτης και τα γύρω χωριά"** του Σταύρου Μυλωνάκου

Προφορικές ΜαρτυρίεςΚατηγορία:Κάστρα της Λακωνίας
Κατηγορία:Κάστρα του Πριγκιπάτου της Αχαΐας
Κατηγορία:Δεσποτάτο του Μορέως
Κατηγορία:Βυζαντινοί οικισμοί
Μάχη του Ντίλμαν

Η **Μάχη του Ντίλμαν** διεξάχθηκε τον Απρίλιο του 1915 μεταξύ των δυνάμεων της Ρωσικής Αυτοκρατορίας και της Οθωμανικής Αυτοκρατορίας και έληξε με ρωσοαρμενική νίκη χάρη στη δράση του Τόβμας Ναζαρμπεκιάν και του Αντρανίκ Οζανιάν. Εκτός από τους Αρμένιους αξιωματικούς που υπηρέτησαν στα τάγματα της Ρωσικής Στρατιάς του Καυκάσου υπό τις διαταγές του Ναζαρμπεκιάν, στη μάχη έλαβε μέρος ένα τάγμα Αρμένιων εθελοντών υπό τις διαταγές του Οζανιάν και του Σμπάτ Μπαρογιάν.

Η τελευταία μεγάλη επίθεση των Οθωμανών ξεκίνησε τον Απρίλιο του 1915 από τον Χαλίλ Μπέη (Κουτ), ο οποίος είχε παραχωρήσει τη θέση του στρατιωτικού κυβερνήτη της Κωνσταντινούπολης και τη θέση του μέλους του Εκτελεστικού Γραφείου του Τεσκιλάτ-ι Μαχσούσα στον Συνταγματάρχη Τσέβαντ για να αναλάβει τη διοίκηση του 5ου Οθωμανικού Εκστρατευτικού Σώματος, το οποίο είχε σκοπό να επιτεθεί στο ιρανικό Αζερμπαϊτζάν. Η αποφασιστική μάχη δόθηκε στο Ντίλμαν κατά τις 18 Απριλίου έως 1 Μαΐου, όταν η αρμενική εξέγερση στο Βαν είχε ήδη ξεκινήσει. Ο Χαλίλ με 12.000 στρατιώτες και 4.000 άτακτους Κούρδους επιτέθηκε στην 6η μεραρχία πεζικού των Ρώσων (Στρατηγός Ναζαρμπεκιάν), η οποία ενισχύθηκε από το 1ο Αρμένικο Εθελοντικό Σώμα υπό τις διαταγές του Οζανιάν. Η μάχη έληξε με ήττα των Οθωμανών, που υπεχώρησαν στο Βαν.

## Παραπομπές


κατηγορία:Μάχες του Α' Παγκοσμίου Πολέμου
κατηγορία:Η Ρωσία κατά τον Α΄ Παγκόσμιο Πόλεμο
κατηγορία:Ιστορία της Οθωμανικής Αυτοκρατορίας κατά την διάρκεια του Α΄ Παγκοσμίου Πολέμου
BBC Radio Foyle

Το **BBC Radio Foyle** είναι ραδιοφωνικός σταθμός του BBC Northern Ireland, ο οποίος εκπέμπει στην περιοχή του Ντέρι. Το όνομα του σταθμού προήλθε από τον ποταμό *Foyle*, ο οποίος διατρέχει την πόλη.

Ο σταθμός εκπέμπει στους 93.1 FM και στους 792 AM, ενώ διαθέτει και ένα μικρό τηλεοπτικό στούντιο, το οποίο χρησιμοποιείται για συνεντεύξεις.

Το ζωντανό καθημερινό πρόγραμμα του σταθμού ξεκινάει από τις 7:30 και τελειώνει στις 17:00.

Το Φθινόπωρο του 2010 το BBC πραγματοποίησε αλλαγές στο σταθμό.

## Εξωτερικοί σύνδεσμοι
*Επίσημη Ιστοσελίδα

Κατηγορία:Ραδιοφωνικοί Σταθμοί στη Βόρεια Ιρλανδία
Κατηγορία:British Broadcasting Corporation
Κατηγορία:BBC Northern Ireland
Κόμβος (αποσαφήνιση)

Η λέξη **Κόμβος** μπορεί να αναφέρεται:

*Κόμβος, μονάδα μέτρησης.
*Κόμβος (πληροφορική), έννοια στην επιστήμη υπολογιστών.
*Κόμβος (κύκλωμα), έννοια στην ηλεκτρολογία.
*Κόμβος (θεωρία γράφων), στα μαθηματικά.
BBC Arabic

Το **BBC Arabic** είναι ραδιοφωνικός σταθμός του BBC World Service και εκπέμπει στη Μέση Ανατολή και στη Βόρεια Αφρική. Τα στούντιο του σταθμού βρίσκονται στο Λονδίνο και στο Κάιρο.

## Ιστορικό

Ο σταθμός ξεκίνησε να εκπέμπει το 1938 και είχε τη βάση του στην Κύπρο. Ο σταθμός είναι ένας από τους πιο παλιούς ξένους ραδιοφωνικούς σταθμούς του BBC.

Τα πρώτα χρόνια το πρόγραμμα του σταθμού ήταν μόλις 65 λεπτά. Το 1940 το πρόγραμμα έγινε 1 ώρα και 25 λεπτά, ενώ μέχρι το 1942 ο σταθμός έκπεμπε δύο ώρες καθημερινά. Όταν τελείωσε ο Δεύτερος Παγκόσμιος Πόλεμος το πρόγραμμα έγινε 3ωρο.

Το 1943 εγκαινιάστηκαν τα στούντιο του σταθμού στο Κάιρο.

Πλέον, το πρόγραμμα του σταθμού εκπέμπει 24 ώρες το 24ωρο, 7 ημέρες την εβδομάδα.

## Παραπομπές


## Εξωτερικοί σύνδεσμοι
*Επίσημη Ιστοσελίδα

Κατηγορία:Ραδιοφωνικοί σταθμοί στην αραβική γλώσσα
Κατηγορία:British Broadcasting Corporation
Κατηγορία:BBC World Service
Γκαμπριέλα Τσίλμι

Η **Γκαμπριέλα Τσίλμι** (*Gabriella Lucia Cilmi*, 10 Οκτωβρίου 1991) είναι Αυστραλή τραγουδίστρια.

## Βιογραφία
Γεννήθηκε στις 10 Οκτωβρίου 1991 σε προάστιο της Μελβούρνης και έχει ιταλική καταγωγή. Παρόλο που μεγάλωσε στη δεκαετία του 1990, έδειχνε ιδιαίτερο ενδιαφέρον για τη μουσική της δεκαετίας του 1960 και 70. Άκουγε τα πάντα από Nina Simone μέχρι και Led Zeppelin. Από νωρίς γνώριζε ότι είχε χάρισμα στο τραγούδι αλλά όλοι της έλεγαν πως δεν είχε την απαραίτητη πειθαρχία για να ακολουθήσει καριέρα στη μουσική. Ωστόσο η Gabriella δεν τα έβαλε κάτω. Δημιούργησε ένα garage rock group όπου έκανε διασκευές κλασικών rock κομματιών και ύστερα άρχισε να ηχογραφεί δικά της τραγούδια με τους παραγωγούς Barbara και Adrian Hannan στο μουσικό studio SongStore. 

Πηγή έμπνευσης για την Gabriella Cilmi δεν αποτελούν αποκλειστικά οι προσωπικές εμπειρίες. «*Ακόμη και όταν παρακολουθώ ταινίες και όταν διαβάζω βιβλία, έχω πάντοτε ένα μεγάλο τετράδιο και γράφω ό,τι μου έρχεται στο μυαλό. Εκεί μπορεί να βρει κανείς ακόμη και τις πιο ανόητες σκέψεις. Απλά γράφω ό,τι μου έρχεται στο μυαλό και προσπαθώ να μην το σκέφτομαι*».

Αυτά που έχει διδαχθεί από την περιπλάνησή της ανά τον κόσμο συνοψίζονται στο να «*μην εμπιστεύεσαι ποτέ ένα όμορφο πρόσωπο ή ένα αγόρι που μοιάζει cool (μετά από κάποιες εμπειρίες που είχα, έμαθα από αυτές και προσπέρασα), να λες πως αισθάνεσαι, διαφορετικά οι άνθρωποι γύρω σου δεν μπορούν να το γνωρίζουν. Εάν δηλαδή κάτι δεν πηγαίνει καλά πρέπει να το λες οπωσδήποτε. Τέλος, να εμπιστεύομαι το ένστικτό μου γιατί συνήθως είναι σωστό, ίσως όχι πάντοτε*».

Συνήθιζε να επηρεάζεται από αρνητικά δημοσιεύματα, αλλά πλέον γελάει με αυτά που γράφονται, καθώς πολλά δεν περιέχουν ίχνος αλήθειας. Θυμήθηκε, ωστόσο, ένα δημοσίευμα που την είχε στεναχωρήσει, καθώς ανέφερε πως «*δεν ξέρω να διαβάζω και να γράφω και πως θα έπρεπε να γυρίσω στο σχολείο. Ωστόσο, το διάβασα και προφανώς μπορώ να διαβάσω. Υπάρχουν πολλά πράγματα που λέγονται και δεν είναι αλήθεια, αλλά πρέπει να γίνεις πιο σκληρός και να τα αγνοείς*».

## Δισκογραφία
* *Lessons to Be Learned* (2008)
* *Ten* (2010)
* *The Sting* (2013)

## Άνοιγμα συναυλιών
* 2008 – Sugababes – Change Tour (επιλεγμένες ημερομηνίες)
* 2010 – Leona Lewis – The Labyrinth (UK ημερομηνίες,μόνο)

## Βραβεία/Υποψηφιότητες
Ήταν υποψήφια για 12 βραβεία και από αυτά έχει κερδίσει τα 7.

## Εξωτερικοί σύνδεσμοι
* 

Κατηγορία:Αυστραλοί τραγουδιστές
Αλβανική Υπηρεσία του BBC

Η **Αλβανική Υπηρεσία του BBC** (αγγλικά: *BBC Albanian Service*, αλβανικά: *BBC Shqiptarë*) ήταν μια υπηρεσία του BBC World Service στην Αλβανία. Η υπηρεσία ξεκίνησε να λειτουργεί το 1940, αλλά έκλεισε το 1967. Το 1993 η υπηρεσία επαναλειτούργησε, αλλά λόγω περικοπών του BBC έκλεισε ξανά το 2011.

## Παραπομπές


## Εξωτερικοί σύνδεσμοι
*Επίσημη Ιστοσελίδα

Κατηγορία:Αλβανικοί Ραδιοφωνικοί Σταθμοί
Κατηγορία:British Broadcasting Corporation
Κατηγορία:BBC World Service
Αλεξιάδης

Το ελληνικό επώνυμο **Αλεξιάδης**, που ετυμολογικά σημαίνει «γιος ή απόγονος του Αλεξίου», μπορεί να αναφέρεται σε κάποιο από τα παρακάτω πρόσωπα:

* Αλέκος Αλεξιάδης (1945-2025), ποδοσφαιριστής
* Γεννάδιος Αλεξιάδης (1868-1951), το κατά κόσμο όνομα του Μητροπολίτη Θεσσαλονίκης Γενναδίου
* Γεώργιος Αλεξιάδης (1911-1999), βουλευτής, ευρωβουλευτής και υπουργός Απασχολήσεως
* Δημοσθένης Αλεξιάδης (1839-1916), ηθοποιός
* Κωνσταντίνος Αλεξιάδης (1922-1986), δικηγόρος, βουλευτής και υφυπουργός Γεωργίας
* Μηνάς Αλεξιάδης (γενν. 1960), συνθέτης, πιανίστας και μουσικολόγος
* Σπυρίδων Αλεξιάδης (1885-;), βουλευτής Τρικάλων
* Στέργιος Αλεξιάδης νομικός, ομότιμος καθηγητης εγκληματολογίας

* Επίσης, ως ***Πέτρος Αλεξιάδης*** αναφέρεται σε πολλά ελληνικά κείμενα του 18ου αιώνα ο τσάρος Μέγας Πέτρος της Ρωσίας ως γιος του Αλεξίου.
Ελληνική Υπηρεσία του BBC

Η **Ελληνική Υπηρεσία του BBC** (αγγ.: *BBC Greek Service*) ήταν μια υπηρεσία του BBC World Service στην Ελλάδα. Ξεκίνησε να λειτουργεί το Σεπτέμβριο του 1939 και έκλεισε το Σάββατο 31 Δεκεμβρίου 2005 ύστερα από 66 χρόνια λειτουργίας. Η υπηρεσία ήταν ιδιαίτερα σημαντική για την Ελλάδα, επειδή την περίοδο της Χούντας ήταν ο μόνος έγκυρος ραδιοφωνικός σταθμός στην Ελλάδα. Από το 1990 λειτουργούσε και η διαδικτυακή υπηρεσία.

## Ιστορικό
Ο σταθμός άρχισε να εκπέμπει, στα βραχέα κύματα, λίγο μετά την αρχή του Β΄ Παγκοσμίου Πολέμου, τον Σεπτέμβριο του 1939.

Η φωνή που άρχιζε με τη χαρακτηριστική φράση «Εδώ Λονδίνο» καθιερώθηκε ως η ελληνική φωνή του BBC κατά τη διάρκεια του Β΄ Παγκοσμίου Πολέμου και στην Κατοχή, καθώς εκείνες τις περιόδους το BBC θεωρούνταν έγκυρος και αξιόπιστος ραδιοφωνικός σταθμός.

Πάρα πολλές προσωπικότητες της πολιτικής, αλλά επίσης των γραμμάτων και των τεχνών, φιλοξενήθηκαν στα χρόνια που μεσολάβησαν στα στούντιο της Ελληνικής Υπηρεσίας του BBC. Μερικοί από αυτούς είναι οι: Αρχιεπίσκοπος Μακάριος, Κωνσταντίνος Καραμανλής, Ευάγγελος Αβέρωφ, Νίκος Καζαντζάκης, Γιάννης Τσαρούχης, Μίκης Θεοδωράκης, Κάρολος Κουν, Δημήτρης Χορν, Μελίνα Μερκούρη και Μαρία Κάλλας.

Αργότερα, κατά τη διάρκεια της χούντας (1967-1974), η ελληνική εκπομπή του BBC ήταν μια από τις πιο σημαντικές πηγές ελεύθερης, αντικειμενικής και ανεξάρτητης πληροφόρησης.

Η Ελληνική Υπηρεσία του BBC, σταμάτησε να εκπέμπει στις 31 Δεκεμβρίου 2005, ύστερα από 66 χρόνια λειτουργίας της. Η απόφαση του κλεισίματος ελήφθη στο πλαίσιο εξοικονόμησης χρημάτων για τη δημιουργία τηλεοπτικού σταθμού στην αραβική γλώσσα που απευθύνεται σε χώρες με λιγότερη ελευθερία στον τύπο, απ' ότι η Ελλάδα και η Κύπρος. Η Παγκόσμια Υπηρεσία του BBC υποστήριξε ότι η Ελληνική Υπηρεσία του BBC, απευθύνεται σε δύο χώρες, όπου, σε αντίθεση με άλλα ευρωπαϊκά κράτη, υπάρχει πλήρης ελευθερία του Τύπου.

## Οι τελευταίοι συνεργάτες
Το προσωπικό της Ελληνικής Υπηρεσίας αποτελούσαν οι:

### Διευθύντρια
*Ρόζυ Βουδούρη

### Διευθυντής Σύνταξης
*Γιάννης Καραβίδας

### Αρχισυντάκτης
*Μιχάλης Κοσμίδης

### Συντάκτες
*Δόξα Σιβροπούλου
*Μέττα Τσικρικά
*Μαρία Καστρισιανάκη
*Ειρήνη Ρουμπόγλου
*Τάσος Κοκκινίδης
*Γιώργος Φελλίδης
*Μαριλένα Καφούρου
*Λένα Χουρμούζη
*Θανάσης Γκαβός
*Θύμιος Μπαμπανάτσας

### Υπεύθυνη Επικοινωνίας
*Νάγια Χατζηπάνη

### Διοικητική Υποστήριξη
*Μαίρη Κουρκτζιάν

### Τεχνική Υποστήριξη
*Πέννυ Παπαδοπούλου
*Νικήτας Πατρικιάνος

## Ανταποκριτές
*Βελιγράδι: Νίκος Πέλπας
*Βερολίνο: Παντελής Βαλασόπουλος
*Βρυξέλλες: Γιώργος Δαράτος
*Ιερουσαλήμ: Πάνος Χαρίτος
*Κωνσταντινούπολη: Άρης Χατζηστεφάνου
*Λευκωσία: Πάρης Ποταμίτης
*Λονδίνο: Γιάννης Δαρράς
*Μόσχα: Θανάσης Αυγερινός
*Νέα Υόρκη: Θανάσης Τσίτσας
*Ουάσινγκτον: Δημήτρης Απόκης
*Παρίσι: Μαρία Δεναξά
*Σίδνεϊ: Γιώργος Διαμαντούλης
*Σκόπια: Νίκος Φραγκόπουλος
*Σόφια: Μπόικο Μπορίσοφ
*Στρασβούργο: Θανάσης Κάλφας
*Τίρανα: Ιλίρ Πάτσο

## Παραπομπές


## Εξωτερικοί σύνδεσμοι
*Επίσημη Ιστοσελίδα

Κατηγορία:British Broadcasting Corporation
Κατηγορία:BBC World Service
Κατηγορία:Ανενεργοί ελληνικοί ραδιοφωνικοί σταθμοί
Κατηγορία:Ελληνοβρετανικές σχέσεις
Αποστόλου

Το όνομα **Αποστόλου** μπορεί να αναφέρεται, ως επώνυμο, σε κάποιο από τα παρακάτω πρόσωπα:

* Απόστολος Αποστόλου (1901-1991), δήμαρχος Μυτιλήνης, χημικός, αντιστασιακός και συγγραφέας
* Βαγγέλης Αποστόλου (γενν. 1949), αναπληρωτής υπουργός
* Γεωργία Αποστόλου (1973-2016), ηθοποιός
* Ηλέκτρα Αποστόλου (1912-1944), αντιστασιακή, στέλεχος της ΟΚΝΕ, της ΕΠΟΝ και του ΚΚΕ
* Ιωάννης Αποστόλου (1860-1904), τενόρος
* Ιωάννης Αποστόλου, υπουργός στην Κυβέρνηση Ελευθερίου Βενιζέλου του 1932
* Λευτέρης Αποστόλου (1903-1981), ηγετικό στέλεχος της ΟΚΝΕ, του ΚΚΕ και του ΕΑΜ
* Νικόλαος Αποστόλου, ονοματεπώνυμο δύο αγωνιστών στην Επανάσταση του 1821

Επίσης, το όνομα μπορεί να αναφέρεται στο μικρό χωριό Αποστόλου Αχαΐας.
Μάχη της Βασόρας (αποσαφήνιση)

Με τον όρο **Μάχη της Βασόρας** εννοούμε τις πάρακάτω μάχες:

*Μάχη της Βασόρας (656)
*Μάχη της Βασόρας (871)
*Μάχη της Βασόρας (1914)
*Μάχη της Βασόρας (1982)
*Μάχη της Βασόρας (1987)
*Μάχη της Βασόρας (2003)
*Μάχη της Βασόρας (2008)
Μάχη της Βασόρας (1914)

:*Για άλλες χρήσεις, βλ. [[Μάχη της Βασόρας (αποσαφήνιση)]].*

Η **Μάχη της Βασόρας** ήταν μάχη του Πρώτου Παγκοσμίου Πολέμου που διεξήχθη νοτίως της Βασόρας μεταξύ των βρετανικών και των οθωμανικών στρατευμάτων από τις 11 μέχρι τις 21 Νοεμβρίου 1914. Η μάχη έληξε με την κατάληψη της Βασόρας από τους Βρετανούς.

## Υπόβαθρο

Μετά την κατάληψη της Φάο από τους Βρετανούς, ο οθωμανικός στρατός ξεκίνησε πορεία προς τη Βασόρα. Οι Βρετανοί είχαν αποστολή να προστατεύσουν τα περσικά κοιτάσματα πετρελαίου γι' αυτό και προχώρησαν προς τον ποταμό για τη Βασόρα.

## Μάχη

Στις 7 Νοεμβρίου 1914, τα βρετανικά στρατεύματα ξεκίνησαν την πορεία από τη Φάο μέχρι τη Βασόρα. Οι Οθωμανοί επιτέθηκαν στο βρετανικό στρατόπεδο στην αυγή της 11ης Νοεμβρίου, αλλά ηττήθηκαν. Οι Οθωμανοί ετοίμασαν αμυντικές θέσεις στο Σάιχαν και στις 15 Νοεμβρίου, οι Βρετανοί επιτέθηκαν. Οι Οθωμανοί ηττήθηκαν, χάνοντας 250 στρατιώτες και οι Βρετανοί συνέχισαν να προωθούνται. Η κύρια οθωμανική θέση βρισκόταν στην περιοχή που οι Βρετανοί ονόμαζαν Σαχίλ. Οι Οθωμανοί είχαν στην περιοχή 4.500 στρατιώτες στους ελαιώνες και σε τοιχώματα. Στις 19 Νοεμβρίου, οι Βρετανοί προωθήθηκαν με δύο ταξιαρχίες του βρετανικού και του ινδικού πεζικού, με μερικές δυνάμεις πυροβολικού και ιππικού. Η προώθηση τους ήταν δύσκολη λόγω της δυνατής καταιγίδας, ενώ τα πυρά των Οθωμανών (είτε από τουφέκια είτε από πυροβόλα) ήταν ανακριβείς. Τα βρετανικά και τα ινδικά στρατεύματα πίεσαν τα οθωμανικά, ενώ το βρετανικό πυροβολικό βομβάρδιζε επιτυχώς τα οθωμανικά χαρακώματα, αναγκάζοντας τους Οθωμανούς να υποχωρήσουν άτακτα. Λόγω της κατάστασης του εδάφους, το ιππικό ήταν ανίκανο να καταδιώξει τους Οθωμανούς - οι απώλειες των Οθωμανών ανέρχονταν στους 1.000 στρατιώτες, ενώ οι Βρετανοί και οι Ινδοί έχασαν μονάχα 350 στρατιώτες. Στον ποταμό, οι Βρετανοί συνάντησαν μια αντιπροσωπεία από την Βασόρα, η οποία τους ανακοίνωσε πως οι Οθωμανοί είχαν εγκαταλείψει την πόλη και ζήτησε την άφιξη των βρετανικών στρατευμάτων και τη λήξη της λεηλασίας. Στις 21 Νοεμβρίου, τα ινδικά στρατεύματα κατέλαβαν την Βασόρα.

## Επακόλουθα

Η κατάληψη της Βασόρας από τους Βρετανούς ήταν σημαντικό βήμα για την προστασία των περσικών πετρελαιοπηγών και διυλιστηρίων. Ωστόσο, η ασάφεια της επιχείρησης ανάγκασε τους Βρετανούς να προχωρήσουν μέχρι τον ποταμό.

## Παραπομπές


Κατηγορία:Μάχες του Α' Παγκοσμίου Πολέμου
Κατηγορία:Ιστορία της Οθωμανικής Αυτοκρατορίας κατά την διάρκεια του Α΄ Παγκοσμίου Πολέμου
Κατηγορία:Ιστορία του Ηνωμένου Βασιλείου κατά την διάρκεια του Α΄ Παγκοσμίου Πολέμου
Αρένα ντας Ντούνας

Το **Αρένα ντας Ντούνας** (πορτογαλικά: *Arena das Dunas*) είναι ένα ποδοσφαιρικό γήπεδο στο Νατάλ της Βραζιλίας. Ανακατασκευάστηκε για να φιλοξενήσει αγώνες του Παγκόσμιου Κυπέλλου Ποδοσφαίρου 2014 και η ανακατασκευή του κόστισε 423.000.000 Ρεάλ Βραζιλίας. Επίσης είναι η έδρα των Αμέρικα ΦΚ και ABC.

## Ιστορία
230px|μικρογραφία|αριστερά|Αεροφωτογραφία του γηπέδου
Το γήπεδο άρχισε να κατασκευάζεται το 2011, στη θέση του κατεδαφισμένου Ματσαντάο. Οι εργασίες ολοκληρώθηκαν τον Ιανουάριο του 2014 και εγκαινιάστηκε στις 22 Ιανουαρίου 2014. Ο πρώτος αγώνας έγινε στις 26 Ιανουαρίου του ίδιου έτους όπου η Αμέρικα ΦΚ αγωνίστηκε με την Κονφιάνσα.

Η χωρητικότητα του σταδίου πριν από την ανακατασκευή του ήταν 31.375 θέσεις. Μετά την ανακακατασκευή η χωρητικότητά του έφτασε στις 39.971 θέσεις, παρότι λεγόταν ότι για το Μουντιάλ θα αγγίζει τις 45.000 θέσεις.

## Μουντιάλ 2014

## Παραπομπές


## Εξωτερικοί σύνδεσμοι

* Επίσημη ιστοσελίδα 
* Το στάδιο στη FIFA 
* Αρένα ντας Ντούνας

Κατηγορία:Στάδια ποδοσφαίρου στη Βραζιλία
Κατηγορία:Στάδια Παγκοσμίου Κυπέλλου Ποδοσφαίρου 2014
Κατηγορία:Αθλητικές εγκαταστάσεις στη Βραζιλία
Προαστιακός σιδηρόδρομος Μαδρίτης

Ο **προαστιακός σιδηρόδρομος της Μαδρίτης** (ισπανικά:Cercanías Madrid) αποτελεί μια υπηρεσία σιδηροδρόμου που εξυπηρετεί αστικά, προαστιακά και περιφερειακά κέντρα στη Μαδρίτη και τις γύρω επαρχίες.

Το πρώτο δίκτυο προαστιακού σιδηροδρόμου στη Μαδρίτη ήταν δυο γραμμές, που η μια ξεκινούσε από το σιδηροδρομικό σταθμό Ατότσα και κατέληγε στο Αρανχουέζ με κλάδο από τον σιδηροδρομικό σταθμό Ατότσα έως την Πάρλα και η δεύτερη ξεκινούσε από το σταθμό Laguna και μέσω του σιδηροδρομικού σταθμού Ατότσα κατέληγε στο σταθμό Villaverde Alto. Αργότερα το δίκτυο επεκτάθηκε μέχρι τις πόλεις Αλκομπέντας, Μόστολες, Αλκορκόν, Φουενλαμπράδα, Χουμάνες, Χετάφε, Ελ Εσκοριάλ, Σερσεντίγια και διάφορες ακόμη πόλεις μέσα και έξω από τη Μαδρίτη. Σήμερα, το δίκτυο του προαστιακού σιδηροδρόμου της Μαδρίτης έχει 9 γραμμές, πάνω από 80 σταθμούς και μήκος στα 370 χιλιόμετρα.

Το δίκτυο αυτό ήταν κύριος στόχος των βομβιστικών επιθέσεων στις 11 Μαρτίου 2004.

## Γραμμές

Κατηγορία:Σιδηροδρομικές μεταφορές στην Ισπανία
Νίκιτσα Γέλαβιτς

Ο Νίκιτσα Γέλαβιτς (κροατικά:Nikica Jelavić) (7 Αυγούστου 1985) είναι ένας γεννημένος στην Ερζεγοβίνη Κροάτης ποδοσφαιριστής που αγωνίζεται στην επίθεση για την αγγλική Χάλ Σίτι και την Εθνική Κροατίας.

## Καριέρα σε συλλόγους
Η ενασχόληση του Γέλαβιτς με το ποδόσφαιρο ξεκίνησε με την τοπική του ομάδα ΓΚΟΣΚ Γκάμπελα που ανήκει στην ομοσπονδία της Βοσνίας και στη συνέχεια πέρασε τα σύνορα και αγωνίστικε στη γειτονική ΝΚ Νερέτβα η οποία ανήκει στην Κροατία. Ξεκίνησε την επαγγελματική του καριέρα στο κροατικό πρωτάθλημα με τη Χάιντουκ Σπλίτ αλλά οι πολλοί τραυματισμοί του δεν του επέτρεψαν να διακριθεί και στο τέλος του 2007 έμεινε ελεύθερος για μεταγραφή. Μετακόμισε στο Βέλγιο και τη Ζούλτε Βάρεγκεμ το 2007 όπου σε 23 εμφανίσεις πέτυχε μόλις 3 γκολ.

Έναν χρόνο αργότερα πήγε στη Ραπίντ Βιέννης όπου η καριέρα του άρχισε να έχει ανοδική πορεία. Την πρώτη σεζόν πέτυχε 7 γκολ σε 24 αγώνες ενώ τη δεύτερη σκόραρε 18 φορές στην αυστριακή Μπουντεσλίγκα και 4 στο Γιουρόπα Λίγκ. Οι καλές του εμφανίσεις του έφεραν και μια μεταγραφή στη Ρέιντζερς και τη Σκωτία το καλοκαίρι του 2010 για £4 εκατομμύρια. Στα δύο χρόνια του στη σκωτσέζικη Πρέμιερ Λιγκ σκόραρε 30 φορές σε 45 αγώνες, ενώ το γκολ του ενάντια στην Αμπερντίν την πρώτη του χρονιά ψηφίστηκε το καλύτερο της σεζόν.

Στις αρχές του 2012 έκανε ένα νέο άλμα πηγαίνοντας στην αγγλική Πρέμιερ Λίγκ και την Έβερτον για £5 εκατομμύρια. Ξεκίνησε εντυπωσιακά την καριέρα του στο σύλλογο του Λίβερπουλ πετυχαίνοντας 11 γκολ μέχρι το τέλος της σεζόν και τερματίζοντας ως πρώτος σκορερ του συλλόγου αν και είχε παίξει τη μισή σεζόν. Η συνέχεια όμως δεν ήταν ανάλογη και τη δεύτερη σεζόν του και σταδιακά έγινε αναπληρωματικός. Ο ερχομός του Ρομέλο Λουκάκου με δανεισμό από την Τσέλσι μείωσε ακόμα περισσότερο τις συμμετοχές του Γέλαβιτς. Τον Ιανουάριο του 2014 πήρε μεταγραφή στη Χαλ Σίτι προκειμένου να παίξει περισσότερο και να διεκδικίσει μια θέση στην αποστολή της Κροατίας για το Παγκόσμιο Κύπελλο του 2014. Κατάφερε να σκοράρει τέσσερις φορές για το νέο του σύλλογο μέχρι το τέλος της σεζόν.

## Διεθνής Καριέρα
Ο Γέλαβιτς έκανε το ντεμπούτο του με την εθνική Κροατίας σε φιλικό αγώνα ενάντια στο Κατάρ στις 8 Οκτωβρίου του 2009 και πέτυχε και το πρώτο του γκολ στα τελευταία λεπτά του αγώνα. Συμμετείχε στην αποστολή της Κροατίας για το Ευρωπαϊκό Πρωτάθλημα ποδοσφαίρου του 2012 και σκόραρε στη νίκη με 3-1 ενάντια στην Ιρλανδία. Δεν κατάφερε να σκοράρει στα επόμενα δύο παιχνίδια του ομίλου ενάντια στην Ιταλία και την Ισπανία και να εμποδίσει τον αποκλεισμό της Κροατίας. Αποτελεί μέρος της αποστολής της Κροατίας για το Παγκόσμιο Κύπελλο του 2014.

Κατηγορία:Ποδοσφαιριστές Χάιντουκ Σπλιτ
Κατηγορία:Ποδοσφαιριστές Ζούλτε Βάρεγκεμ
Κατηγορία:Ποδοσφαιριστές Ραπίντ Βιέννης
Κατηγορία:Ποδοσφαιριστές Ρέιντζερς Γλασκώβης
Κατηγορία:Ποδοσφαιριστές Έβερτον
Κατηγορία:Ποδοσφαιριστές Χαλ Σίτι
Κατηγορία:Κροάτες ποδοσφαιριστές
Κατηγορία:Ποδοσφαιριστές Εθνικής Κροατίας
Κατηγορία:Ποδοσφαιριστές Εθνικής Κροατίας Κ17
Κατηγορία:Ποδοσφαιριστές Εθνικής Κροατίας Κ18
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Επιθετικοί ποδοσφαιριστές
BBC News

Το **BBC News** (BBC Ειδήσεις) είναι επιχειρησιακό τμήμα του BBC, το οποίο αναλαμβάνει τη συγκέντρωση και μετάδοση ειδήσεων. Αποτελεί τη μεγαλύτερη ειδησεογραφική υπηρεσία σε όλο τον κόσμο, έχοντας κάθε μέρα πρόγραμμα 120 ωρών στην τηλεόραση και στο ραδιόφωνο, όπως και στο διαδίκτυο, μέσω της ιστοσελίδας της.

Η υπηρεσία έχει 44 ειδησεογραφικά γραφεία σε όλο τον κόσμο και έχει ανταποκριτές σχεδόν σε κάθε χώρα. Ο James Harding, πρώην εργαζόμενος της εφημερίδας *[[The Times]]*, στις 16 Απριλίου του 2013 ανέλαβε διευθυντής ειδήσεων και ενημέρωσης. Ο ετήσιος προϋπολογισμός του τμήματος υπερβαίνει τα £350 εκατομμύρια, ενώ δουλεύουν 3.500 υπάλληλοι, εκ των οποίων οι 2.000 είναι δημοσιογράφοι.

Η υπηρεσία έχει γραφεία στην Αγγλία, στην Ουαλία, στη Σκωτία και στην Βόρεια Ιρλανδία, μέσω του τμήματος *BBC English Regions*. Τα τηλεοπτικά και ραδιοφωνικά στούντιο της υπηρεσίας στεγάζονται στο Ραδιομέγαρο του BBC, ενώ η κάλυψη των κοινοβουλευτικών συνεδριάσεων πραγματοποιείται από τα στούντιο του Millbank, στην πόλη του Ουέστμινστερ, στο μείζον Λονδίνο. Μέσα στο κτήριο υπάρχουν και τα μεγαλύτερα ειδησεογραφικά γραφεία σε όλη την Ευρώπη.

Το 2004, το BBC γιόρτασε τα 50 χρόνια των ειδησεογραφικών εκπομπών. Οι δημοσιογράφοι, οι εικονολήπτες καθώς και οι προγραμματιστές είχαν κερδίσει βραβεία καθ' όλη τη διάρκεια της χρονίας για την ειδησεογραφία, από το *Royal Television Society*.

## Λογότυπα

## Παραπομπές


## Εξωτερικοί σύνδεσμοι
*Επίσημη Ιστοσελίδα

  

Κατηγορία:British Broadcasting Corporation
Κατηγορία:BBC News
Κατηγορία:Βρετανικοί Τηλεοπτικοί σταθμοί
Κατηγορία:Βρετανικοί Ραδιοφωνικοί Σταθμοί
Κατηγορία:Ειδησεογραφικοί τηλεοπτικοί σταθμοί
Κατηγορία:Επιχειρήσεις του Ηνωμένου Βασιλείου
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1922
Τερριτόριο Αγίου Πέτρου Τσακωνιάς

Το **Τερριτόριο του Αγίου Πέτρου Τσακωνιάς** (*[[ιταλικά]]: Territorio di San Pietro di Zaccogna*) ήταν διοικητική διαίρεση της Δημοκρατίας της Βενετίας, από το 1688 έως το 1715, στην κτίση της στην Πελοπόννησο με την ονομασία Βασίλειο του Μορέως. Πρωτεύουσα του διοικητικού "εδάφους" ήταν ο Άγιος Πέτρος, διοικητικά ανήκε στην επαρχία της Ρωμανίας. 

Το τερριτόριο, όπως και τα υπόλοιπα, δημιουργήθηκε με βάση τον Οθωμανικό Καζά του Αγίου Πέτρου που προϋπήρχε και καταλάμβανε εδάφη της Κυνουρίας ή Τσακωνιάς.

Σύμφωνα με το *[[Σύντομη περιγραφή του Βασιλείου του Μορέως|Breve descrittione del Regno di Morea]]*, το τερριτόριο είχε 11 χωριά και 6 κατεστραμμένα, 4 ορθόδοξα μοναστήρια, έκταση 341.872 στρέμματα, 9126 οικογένειες και 3.922 κάτοικοι που αναφέρονται μάλιστα ως πολύ εργατικοί. 

Επίσης περιελάμβανε τα χωριά: San Pietro Zaccognà, Isi à S. Gioanni, Miligù, Vervena, Platano, Caracomegni, Castri, Degliana, Vurvura, Cutruffa, και Sitina.

## Παραπομπές


## Πηγές
* Evangelia Balta, "Venetians and Ottomans in the Southeast Peloponnese (15th-18th century) ", στο: *Halil Inalcık Armağanı*. I. *Tarih Araştırmaları*, Ankara, Doğu Batı, 2009, σελ. 168-204. Ανακτήθηκε: 12/11/2017. (αρχείο pdf)
* Κωνσταντίνος Ντόκος, "Breve descrittione del Regno di Morea. Αφηγηματική ιστορική πηγή ή επίσημο βενετικό έγγραφο της Β΄ Βενετοκρατίας στην Πελοπόννησο;", *Εώα και Εσπέρια*, 1 (1993), σελ. 81-131. Ανακτήθηκε: 12/11/2017. (αρχείο pdf)
* Μιχαήλ Β. Σακελλαρίου, *Η Πελοπόννησος κατά την δευτέραν Τουρκοκρατίαν (1716-1821)*, εκδόσεις Ερμής, Αθήνα 1939. (ανατύπωση Απρίλιος 2002· τυπογραφείο Α. Ελευθέρου)

Κατηγορία:Διοικητική διαίρεση βασιλείου του Μορέως
Κατηγορία:Ιστορία της Αρκαδίας
Ντόναλντ Ράμοταρ

Ο **Ντόναλντ Ράμοταρ** (Donald Rabindranauth Ramotar, γενν. στις 22 Οκτωβρίου 1950) είναι πολιτικός από τη Γουιάνα και υπηρέτησε ως πρόεδρος από τον Δεκέμβριο του 2011 ως τον Μάιο του 2015. Υπηρετεί ως γενικός γραμματέας του Λαϊκού Προοδευτικού Κόμματος (PPP) από το 1997.

## Πολιτική σταδιοδρομία
Ο Ράμοταρ έγινε μέλος του PPP το 1967 και εξελέγη για πρώτη φορά στην κεντρική επιτροπή του PPP το 1979 και έγινε μέλος της εκτελεστικής επιτροπής του κόμματος το 1983. Απέκτησε πτυχίο Οικονομικών από το Πανεπιστήμιο της Γουιάνας. Από το 1988 ως το 1993 ήταν γραμματέας επί των διεθνών στην Ένωση Γεωργικών Εργατών της Γουιάνας. Κατά τις εκλογές του 1992, στις οποίες το PPP με ηγέτη τον Τσέντι Τζάγκαν κέρδισε για πρώτη φορά την εξουσία έπειτα από δεκαετίες, ο Ράμοταρ εξελέγη βουλευτής και συνέχισε να εκλέγεται και στις επόμενες εκλογές. Διορίστηκε εκτελεστικός γραμματέας του PPP το 1993.  Έπειτα από το θάνατο του Τζάγκαν το Μάρτιο του 1997, ο Ράμοταρ εξελέγη ομόφωνα για να τον διαδεχθεί στο αξίωμα του γενικού γραμματέα του PPP στις 29 Μαρτίου 1997.

Στη διάρκεια του 29ου συνεδρίου του PPP επανεξελέγη στην Κεντρική Επιτροπή του κόμματος στις 2 Αυγούστου 2008, συγκεντρώνοντας τοο 4ο μεγαλύτερο ποσοστό ψήφων (637). Μετά το συνέδριο επανεκλέχθηκε από την Κεντρική Επιτροπή στο αξίωμα του γενικού γραμματέα στις 12 Αυγούστου 2008, χωρίς αντίπαλο. Εν συνεχεία εξελέγη στο επιτελείο έκδοσης της εφημερίδας (φίλα προσκείμενης στο PPP) *Thunder*

Στις 4 Απριλίου 2011 επιλέχθηκε από την Κεντρική Επιτροπή του PPP ως υποψήφιος για τις προεδρικές εκλογές που διεξήχθησαν το Νοέμβριο του 2011. Η απόφαση ήταν ομόφωνη. Οι άλλοι υποψήφιοι αποσύρθηκαν και μέσω αυτών η ανάγκη για μυστική ψηφοφορία αποφεύχθηκε. Η κυβέρνηση ανακοίνωσε στις 28 Απριλίου 2011 ότι ο Ράμοταρ διορίστηκε στο αξίωμα του πολιτικού συμβούλου του προέδρου Μπαράτ Τζαγκντέο. Η αντιπολίτευση επέκρινε το διορισμό, τονίζοντας ότι είχε πάρει τον Ράμοταρ να συνοδεύει τον πρόεδρο στα ταξίδια.
Η εκλογή έγινε στις 28 Νοεμβρίου 2011 και ανακηρύχθηκε νικητής ο Ράμοταρ την 1η Δεκεμβρίου. Ωστόσο, το PPP δεν κατάφερε να εξασφαλίσει αυτοδυναμία με τη διαφορά μίας έδρας στο κοινοβούλιο, έχοντας κερδίσει 32 επί συνόλου 65 εδρών. Αυτό σήμαινε ότι ο Ράμοταρ θα ήταν πρόεδρος και δύο κόμματα της αντιπολίτευσης θα είχαν την πλειοψηφία σε έδρες. Ο Ράμοταρ εξέφρασε τη δυσαρέσκειά του για την αποτυχία του κόμματός του να κερδίσει αυτοδυναμία, όμως ανέφερε ότι το εκλογικό σώμα είχε μιλήσει και έπρεπε να εργάζονταν με ό,τι είχαν". Ορκίστηκε ως Πρόεδρος στις 3 Δεκεμβρίου 2011.

Έπειτα από την ήττα του κόμματός του στις εκλογές του 2015, ο Ράμοταρ αντικαταστάθηκε στην προεδρία από τον Ντέιβιντ Α. Γκρέιντζερ.

## Παραπομπές


## Εξωτερικοί σύνδεσμοι
*Γραφείο Προέδρου της Γουιάνας

Κατηγορία:Πρόεδροι της Γουιάνας
BBC Brasil

Το **BBC Brasil** (BBC Βραζιλία) είναι ραδιοφωνικός σταθμός και διαδικτυακός ιστότοπος του BBC World Service στην Πορτογαλική γλώσσα και απευθύνεται στη Βραζιλία και στη Λατινική Αμερική. Η υπηρεσία παρέχει ειδήσεις από όλο τον κόσμο στα Πορτογαλικά. Επιπλέον η υπηρεσία είναι και ειδησεογραφικό πρακτορείο. Η έδρα της υπηρεσίας είναι στο Λονδίνο. Η υπηρεσία συνεργάζεται και με το πρακτορείο Reuters.

## Εξωτερικοί σύνδεσμοι
*Επίσημη Ιστοσελίδα

Κατηγορία:BBC World Service
Ποταμός Κολοράδο (Αργεντινή)

thumb|left|275px|Το φράγμα Κάσα δε Πιέδρα στον ποταμό Κολοράδο

Ο **Ποταμός Κολοράδο** (ισπανικά: *Río Colorado*,  προφορά ΔΦΑ: [ˈri.o koloˈɾaðo]) είναι ένας ποταμός στο νότο της Αργεντινής.

Ο ποταμός σηματοδοτεί το μεγαλύτερο μέρος των πολιτικών συνόρων μεταξύ των αργεντινών επαρχιών του Νεουκέν και Μεντόσα, και μεταξύ του Ρίο Νέγρο και Λα Πάμπα. Το φράγμα του που είναι προκαλούμενο από τον άνθρωπο, χρησιμεύει και να παραγάγει τον υδροηλεκτρισμό για την άνυδρη περιοχή που ο ποταμός διασχίζει και να ρυθμίσει τη στάθμη του νερού του ποταμού.

Οι πηγές του βρίσκονται στις ανατολικές κλίσεις των Άνδεων, και ακολουθεί μια πορεία γενικά ανατολικά-νοτιοανατολικά προς τον Ατλαντικό Ωκεανό, όπου απορρίπτεται περίπου 100-120 χιλιόμετρα νότια της Μπαΐα Μπλάνκα.

Το συνολικό μήκος του είναι περίπου 1.000 χιλιόμετρα, είναι σχεδόν 2.000 χιλιόμετρα αν ο ποταμός Ντεσαγουαδέρο υπολογίζεται μέσα.

Μετά την αναχώρηση από την εγγύτητα των Άνδεων, ο Κολοράδο ρέει μέσα από ένα άγονο, άνυδρο έδαφος, και δεν λαμβάνει σημαντικό παραπόταμο εκτός από τον Σαλάδο (ή Κουρακό) από την επαρχία Λα Πάμπα. Τα χαμηλά εδάφη του Κολοράδο, στην πορεία του σε όλη την Παταγονία, είναι γόνιμα και δασώδη, αλλά πολύ μικρά σε έκταση για να διατηρήσουν περισσότερο από ένα μικρό, διασκορπισμένο πληθυσμό.

## Παραπομπές

*["Ο Κολοράδο, ένας ποταμός της Αργεντινής Δημοκρατίας"  ''The American Cyclopædia''](https://en.wikisource.org/wiki/The_American_Cyclop%C3%A6dia_(1879)/Colorado_(river_of_the_Argentine_Republic)) 1879.

Κολοράδο
Μάχη του Ντόμπρο Πόλε

Η **Μάχη του Ντόμπρο Πόλε** διεξήχθη στις 15 Σεπτεμβρίου 1918 μεταξύ των δυνάμεων της Αντάντ και της Βουλγαρίας και έληξε με την υπογραφή ανακωχής που απομάκρυνε τη Βουλγαρία από τον Πρώτο Παγκόσμιο Πόλεμο. Η μάχη σημειώθηκε βορειοδυτικά της Αριδαίας στο Ντόμπρο Πόλε (Καλό Πεδίο) που βρισκόταν υπό βουλγαρική κατοχή από το 1915.

## Μάχη

Οι βουλγάρικες δυνάμεις αντιμετώπισαν σαφώς μεγαλύτερες δυνάμεις στο Ντόμπρο Πόλε. Στην πρώτη γραμμή, οι Σύμμαχοι είχαν παρατάξει την 122η Γαλλική Μεραρχία Πεζικού, τη 17η Γαλλική Αποικιακή Μεραρχία Πεζικού και τη Σέρβικη Μεραρχία Σουμάντια, ενώ στη δεύτερη γραμμή παρατάχθηκαν δύο σέρβικες μεραρχίες (Τίμοκ και Γιούγκοσλαβ). Η μάχη ξεκίνησε στις 14 Σεπτεμβρίου με βαρύ κανονιοβολισμό. Μέχρι τότε, οι Βούλγαροι φημίζονταν πως δεν είχαν υποστεί απώλειες κατά τη διάρκεια του πολέμου και ο Φερδινάνδος Α' αποφάσισε να διατηρήσει τα στρατεύματα στην περιοχή - εκεί πολεμούσαν η 2η Βουλγαρική Μεραρχία Πεζικού και η 3η Βουλγαρική Μεραρχία Πεζικού. Από τις 15 μέχρι τις 19 Σεπτεμβρίου, οι Βούλγαροι είχαν περικυκλωθεί. Καθώς είχαν αριθμητικό και στρατηγικό μειονέκτημα, οι Βούλγαροι ήσαν ανίκανοι να σταματήσουν την προώθηση των Συμμάχων, ωστόσο συνέχισαν τον αγώνα παρά τις προτάσεις για παράδοση.

## Εξέγερση

Μετά την ήττα στο Ντόμπρο Πόλε, αρκετοί Βούλγαροι στρατιώτες εξεγέρθηκαν και το Βουλγαρικό Μέτωπο διαλύθηκε. Οι επαναστάτες κινήθηκαν στη Σόφια με σκοπό να διαπραγματευτούν με την κυβέρνηση, ωστόσο, διαλύθηκαν μετά από την επέμβαση των Βουλγάρων φιλοκυβερνητικών και των γερμανικών στρατευμάτων.

## Επακόλουθα

Η μάχη έληξε με αποτυχία για τους Βούλγαρους εξαιτίας του χαμηλού ηθικού των βουλγαρικών στρατευμάτων και του σοβαρού αριθμητικού μειονεκτήματος που είχαν σε σχέση με τα αντίπαλα στρατεύματα. Μετά τη νίκη, ο στρατός της Αντάντ προέλασε στη Βουλγαρία. Στις 19 Σεπτεμβρίου, τα γαλλικά, τα βρετανικά και τα ελληνικά στρατεύματα ηττήθηκαν στην τρίτη μάχη της Δοϊράνης και η Βουλγαρία απέφυγε την κατοχή. Τον Νοέμβριο του 1919, η Συνθήκη του Νεϊγύ παραχώρησε τη Θράκη στην Ελλάδα με αποτέλεσμα  τον αποκλεισμό της βουλγαρικής εξόδου στο Αιγαίο πέλαγος. Το νεοϊδρυθέν Βασίλειο των Σέρβων, Κροατών και Σλοβένων προσάρτησε τη Βόρεια Μακεδονία. Η Νότια Δοβρουτσά ανακτήθηκε από τη Ρουμανία. Οι Σύμμαχοι αποφάσισαν να θέσουν περιορισμούς στο μέγεθος του βουλγαρικού στρατού και ανάγκασαν τους Βουλγάρους να τους πληρώσουν το ποσό που χρησιμοποίησαν για πολεμικές προετοιμασίες.

## Παραπομπές



## Πηγές

*Richard Hall, Balkan Breakthrough: The Battle of Dobro Pole 1918, Indiana University Press, 2010, 	ISBN 978-0-253-35452-5
*
*''Savo Skoko, "Vojvoda Stepa Stepanović", Belgrade 1985.

## Δείτε επίσης

*Ανακωχή με τη Βουλγαρία
*Σερβική εκστρατεία (Α' Παγκόσμιος Πόλεμος)

Κατηγορία:Μάχες Σερβικού στρατού
κατηγορία:Μάχες του Α' Παγκοσμίου Πολέμου
κατηγορία:Ιστορία της Βουλγαρίας κατά την διάρκεια του Α΄ Παγκοσμίου Πολέμου
κατηγορία:Ιστορία της Σερβίας κατά την διάρκεια του Α΄ Παγκοσμίου Πολέμου
Κατηγορία:Ιστορία της Γερμανικής Αυτοκρατορίας κατά την διάρκεια του Α΄ Παγκοσμίου Πολέμου
Κατηγορία:Ιστορία της Γαλλίας κατά την διάρκεια του Α΄ Παγκοσμίου Πολέμου
Κατηγορία:Μακεδονία του Βαρδάρη (1912-1918)
BBC Bangla

Το **BBC Bangla** (Μπενγκάλι: বিবিসি বাংলা; BBC Μπενγκάλι) είναι ραδιοφωνικός σταθμός του BBC World Service στα Μπενγκάλι. Ιδρύθηκε το 1941 και εκπέμπει στο Μπανγκλαντές.

## Μετάδοση

Ο σταθμός εκπέμπει από το Λονδίνο στα FM, στα AM (μεσαία κύματα) και στα HF (βραχέα κύματα) σε όλο τον κόσμο. Από το 2012, τα κεντρικά στούντιο του σταθμού βρίσκονται στο Ραδιομέγαρο στο Λονδίνο. Επίσης, ο σταθμός έχει στούντιο στις πόλεις Ντάκα, Καλκούτα και Δελχί.

## Πρόγραμμα

Το πρόγραμμα του σταθμού περιέχει ενημερωτικές και αθλητικές εκπομπές. Επίσης ο σταθμός έχει ψυχαγωγικές εκπομπές. Πολλά προγράμματα του σταθμού είναι προτάσεις των ακροατών.

## Πηγές
*Searching for the greatest Bengali: The BBC and shifting identity categories in South Asia
*Diasporas and Diplomacy: Cosmopolitan Contact Zones at the BBC World Service

## Εξωτερικοί σύνδεσμοι
*Επίσημη Ιστοσελίδα

Κατηγορία:Ραδιοφωνικοί σταθμοί στο Μπανγκλαντές
Κατηγορία:BBC World Service
Σιδηροδρομικός Σταθμός Μαδρίτης Ατότσα

Ο **σιδηροδρομικός σταθμός Ατότσα της Μαδρίτης** (ισπανικά: Estacion de Madrid Atocha ή Madrid-Puerta de Atocha) είναι ο μεγαλύτερος από τους δύο μεγάλους σιδηροδρομικούς σταθμούς στη Μαδρίτη της Ισπανίας.(ο άλλος: Σιδ. Σταθμός Μαδρίτης Τσαμαρτίν) Είναι ο κεντρικότερος σταθμός στο δίκτυο του Προαστιακού σιδηροδρόμου Μαδρίτης καθώς και διαφόρων γραμμών υψηλών ταχυτήτων όπως αυτές που πάνε προς Βαρκελώνη, Βαλένθια, Σεβίλλη, Μάλαγα, Ουέσκα, Αλικάντε και το Λεόν. Ακόμη, είναι ο πιο μεγάλος σιδηροδρομικός σταθμός της Ισπανίας ως προς την ετήσια κίνησης επιβατών (88 εκατ. το 2013).

## Εξωτερικοί σύνδεσμοι
* 

Μαδριτης Ατοτσα
Κατηγορία:Σιδηροδρομικές μεταφορές στην Ισπανία
Κατηγορία:Κτίρια και κατασκευές στη Μαδρίτη
Σιδηροδρομικός Σταθμός Σεν Πάνκρας

Ο **Σιδηροδρομικός Σταθμός Σεν Πάνκρας** (αγγλικά: St Pancras railway station) είναι ένας από τους 10 μεγαλύτερους (συνδυαστικά μαζί με τον γειτονικό του Σιδ. Σταθμό Κινγκς Κρος ένας από τους 5 μεγαλύτερους) σιδηροδρομικούς σταθμούς στο Λονδίνο του Ηνωμένου Βασιλείου. Είναι ένας από τους κεντρικότερους σταθμούς στο δίκτυο του Μετρό του Λονδίνου και αφετηρία διαφόρων σιδηροδρομικών γραμμών, όπως αυτές που πάνε προς Λέστερ, Ντέρμπι, Νότιγχαμ, Σέφιλντ, Λούτον, Μπέντφορντ καθώς και της γραμμής Eurostar προς την Γκαρ ντυ Νορ του Παρισιού και τον Νότιο Σιδ. Σταθμό Βρυξελλών.

Κατηγορία:Σιδηροδρομικοί σταθμοί στο Ηνωμένο Βασίλειο
Κατηγορία:Μεταφορές στο Λονδίνο
BBC Mundo

Το **BBC Mundo** (BBC Κόσμος) είναι ραδιοφωνικός σταθμός του BBC World Service για την Λατινική Αμερική.

## Ιστορικό

Ο σταθμός ξεκίνησε να εκπέμπει στις 14 Μαρτίου του 1938.

Την περίοδο εκείνη η Ναζιστική Γερμανία και η Φασιστική Ιταλία ήθελε να κάνει προπαγάνδα στη Λατινική Αμερική. Έτσι η κυβέρνηση του Ηνωμένου Βασιλείου χρησιμοποίησε το BBC για να παρέχει στους κατοίκους της Λατινικής Αμερικής ένα ραδιόφωνο με έγκυρη ενημέρωση. Το ραδιοφωνικό κανάλι έκπεμπε καθημερινώς ένα τετράωρο πρόγραμμα με ειδήσεις στην Ισπανική και στην Πορτογαλική γλώσσα.

## Εξωτερικοί σύνδεσμοι
*Επίσημη Ιστοσελίδα

Κατηγορία:Μέσα Μαζικής Ενημέρωσης στην ισπανική γλώσσα
Κατηγορία:BBC World Service
Ανακωχή της Θεσσαλονίκης

Η **Ανακωχή με τη Βουλγαρία** (γνωστή και ως **Ανακωχή της Θεσσαλονίκης**) υπογράφτηκε στις 29 Σεπτεμβρίου 1918 στη Θεσσαλονίκη της Ελλάδας, μεταξύ του Βασιλείου της Βουλγαρίας και των δυνάμεων της Αντάντ. Η ανακωχή υπογράφτηκε μετά από αίτηση της βουλγαρικής κυβέρνησης για κατάπαυση του πυρός στις 24 Σεπτεμβρίου. Η ανακωχή τέθηκε σε ισχύ στις 30 Σεπτεμβρίου και σήμανε την έξοδο της Βουλγαρίας από τον Πρώτο Παγκόσμιο Πόλεμο.

Η συνθήκη υπογράφτηκε από τον Γάλλο Στρατηγό Λουί Φρανσέτ ντ' Εσπέρεϋ και μια επιτροπή Βουλγάρων αντιπροσώπων, την οποία αποτελούσαν ο Στρατηγός Ιβάν Λούκοβ, ο Αντρέι Λιάψεβ και Σύμεων Ράντεβ (διπλωμάτης).

## Όροι
Οι όροι της ανακωχής ήσαν οι εξής: η Βουλγαρία θα προχωρούσε σε άμεση αποστράτευση και σε εκκένωση των ελληνικών και σερβικών περιοχών που είχε καταλάβει. Η ανακωχή έθετε περιορισμούς στο μέγεθος της στρατιωτικής δύναμης της Βουλγαρίας και απαιτούσε την επιστροφή του στρατιωτικού εξοπλισμού του ελληνικού Δ' Σώματος Στρατού, τον οποίο οι Βούλγαροι είχαν καταλάβει κατά τη διάρκεια της κατοχής της Ανατολικής Μακεδονίας το 1916. Η ανακωχή βρισκόταν σε ισχύ μέχρι την υπογραφή της συνθήκης του Νεϊγύ.

## Πηγές

* (1919) «Bulgaria Armistice Convention, September 29th, 1918». *The American Journal of International Law Vol. 13 No.4 Supplement: Official Documents*, σελ. 402-404.

## Δείτε επίσης

*Μάχη του Ντόμπρο Πόλε
*Σερβική εκστρατεία (Α΄ Παγκόσμιος Πόλεμος)
*Μακεδονικό Μέτωπο (Α΄ Παγκόσμιος Πόλεμος)

 

κατηγορία:Συνθήκες της Βουλγαρίας
κατηγορία:Συνθήκες της Γαλλίας
κατηγορία:Συνθήκες της Ελλάδας
κατηγορία:Συνθήκες του Ηνωμένου Βασιλείου
κατηγορία:Ιστορία της Βουλγαρίας κατά την διάρκεια του Α΄ Παγκοσμίου Πολέμου
Réseau Express Régional (Ιλ-ντε-Φρανς)

Το δίκτυο **RER** (ή Réseau Express Régional) αποτελεί μια υπηρεσία σιδηροδρόμου που εξυπηρετεί αστικά, προαστιακά και περιφερειακά κέντρα στο Παρίσι και τις γύρω επαρχίες.

Το πρώτο δίκτυο προαστιακού σιδηροδρόμου στο Παρίσι ήταν δυο γραμμές που η μια ξεκινούσε από το Auber και μέσω των σταθμών Chatelet-Les Halles, Gare de Lyon και Nation κατέληγε στο Noisy-Le-Grand και η δεύτερη ξεκινούσε από το σταθμό Chatelet-Les Halles και χωριζόταν σε δύο κλάδους που η μία κατέληγε στο σταθμό Saint-Rémy-lès-Chevreuse και η άλλη κατέληγε στο σταθμό Robinson. Αργότερα το δίκτυο επεκτάθηκε μέχρι διάφορες περιοχές μέσα και έξω από το Παρίσι μέσω διαφόρων κεντρικών σταθμών (St. Lazare, Gare de l'Est, Gare du Nord). Σήμερα, το δίκτυο του προαστιακού σιδηροδρόμου Παρισιού έχει 5 γραμμές, πάνω από 250 σταθμούς και μήκος περίπου 587 χιλιόμετρα.

## Γραμμές

Κατηγορία:Σιδηροδρομικές μεταφορές στη Γαλλία